Hemvervatoxanê Partîya Çep a Keske Çîgdeme Kiliçgun Uçar û Îbrahîm Akinî ANFyî rê qisey kerd û venga pêro weçînitoxanê teberê welatî kerd.
Çîgdeme Kiliçgun Uçar vat: ''Ma prosesêkê krîtîk û tarîxîyî pêşwazî kenê. Sey Partîya Çep a Keske ma Îtîfaqê Kede û Azadîye û Îtîfaqê Demokrasî û Azadîye yê Kurdan reyde her kesî ra xurtêr ê. Nê weçînayîşan de rolê weçinîtoxanê teberê welatî krîtîk û dîyarker ê. Heta ma ra bêro ma her ca de têkoşîn bikerê û ser biklewê. Ma venga pêro şaranê Ewropa danê ke bibê parçeyê nê prosesî. Ma pîya do bivurnê.''
Îbrahîm Akinî vat: ''Ma pêro embazanê teberê welatî rê sipas kenê. Tirkîya weçînayîşêkê tarîxîyî de ya. 14ê gulane de ma do berê cehenemî biqefilnê û prosêkê neweyî bidê destpêkerdene. Şima zanenê ke rayê şima zaf girîng ê. Ma venga şarê ma yê teberê welatî danê ke paştî bido ma. Ma pabeyê ney ê û her kesî rê serkewtiişî wazenê.''
